Posted June 11 · Edited June 11 by Dioksis
топазе 17к седня купил у гор
скатился видимо ваш рубин Sewes-avontuur in hoofstad - Sport - Republikein
Monday, June 18th, 00:42:45
Sewes-avontuur in hoofstad
Tielman van Lill - Windhoek Gimnasium het verlede jaar sy nuwe kunsmatige rugbyveld met ’n uiters suksesvolle Internasionale Sewestoernooi ingewy en komende Vrydag en Saterdag sal dit die tweede keer wees dat dié skouspel by die skoolveld in Kleine Kuppe aangebied word.
Die 2018 Capricorn-groep sewesrugbytoernooi beloof om opnuut vir opwindende sewesrugby te sorg. In groep A durf die Suid-Afrikaanse Sewesrugbyakademie, Namibië, Zimbabwe, Duitsland, Botswana en Zambië mekaar aan.
Die ontluikende Blitsbokkies het laasjaar die toernooi onoorwonne afgesluit en het Namibië in die eindstryd oortuigend verslaan, nadat die gasheerspan hulle die vorige aand in die groepwedstryd behoorlik teëgesit het.
Die internasionale kompetisie (groep A) se spanne speel in ’n rondomtaliegrondslag teen mekaar in die eerste ronde. Die puntestand ná die eerste fase sal bepaal wie Saterdagnamiddag in die beker-, plaat- en skildfinaal sal opdraf
Die o.19 skole-afdeling (groep B) gaan ’n harde neut wees om te kraak, want Windhoek Hoërskool (WHS), Hoër Tegniese Skool Windhoek (HTS), Pro-Ed Akademie, Privaatskool Elnatan en Windhoek Gimnasium kom hier teen mekaar te staan.
Groep C maak vir die o.15-seuns voorsiening waar WHS, HTS, Pro-Ed, Elnatan, St. George’s Kollege en Windhoek Gimnasium kompeteer.
In groep B en C sal die wenner en naaswenner na die bekerfinaal vorder wat Saterdag gespeel word. Die spanne wat onderskeidelik derde en vierde eindig, sal in die plaatfinaal koppe vir die derde plek stamp.
Die toernooi skop Vrydagmiddag eenuur af wanneer HTS o.15 en Windhoek Gim o.15 die toernooi open. Die openingseremonie sal om 19:00 volg, waar al die spanne bekendgestel word en waar die Nampol-orkes in aksie sal wees.
In die laaste wedstryd Vrydag om 21:26 sal die SA Akademiespan teen Namibië kragte meet.
Om 08:00 skop WHS o.15 teen St. Georges o.15 af en Windhoek Gim o.19 en Elnatan o.19 sal om 09:06 vir groot opwinding sorg. Die eerste kragmeting in die internasionale kompetisie is om 09:28 tussen Botswana en Namibië. Die kwalifiseerders vir die finale sal om 11:00 bekend wees en die prysuitdeling vind direk na die laaste eindstryd op die rugbyveld plaas.
Me. Colette Rieckert, besturende direkteur van Windhoek Gimnasium, en mnr. Wessel Kotze, die toernooi-direkteur, het beide ’n verwelkomingsboodskap.
“Ek wil namens die Capricorn-groep en die organiserende komitee almal na die toernooi verwelkom en by voorbaat bedank. Die ses internasionale spanne wat vanjaar deelneem, verskaf beslis ’n internasionale geur aan die geleentheid wat uiteraard baie spesiaal vir Namibië is. Dit is vir ons ’n eer om weer so ’n topgehalte toernooi op die eerste kunsmatige rugbyveld in Afrika aan te bied.
“Ons beplan om sowat 3 000 toeskouers en spelers te ontvang en dieselfde gees as in 2017 voort te sit met die 2018 Capricorn Sewestoernooi wat beloof om opwindende talent ten toon te stel. Ons gaan beslis hierdie ’n jaarlikse gebeurtenis maak.
“My wens is dat al die spelers ’n wonderlike kompetisie sal hê en dat die toeskouers die spel en gees sal geniet,” het Rieckert afgesluit.
Kotze sê sonder die spelers sal so ’n toernooi nie moontlik wees nie. Vrydag word rugbyliefhebbers met 23 wedstryde bederf en Saterdag volg nog 19 vir fynproewers.
“Ons wil hê dat elke persoon die naweek se rugby terdeë geniet, want ons wil ’n goed gereëlde toernooi met internasionale mededinging aanbied. Heelwat lesse is uit verlede jaar se aanbieding geleer en dit het ons gehelp om selfs beter reëlings te tref. Geniet die toernooi en die spesiale atmosfeer wat daarmee saam gaan,” het Kotze gesê.
Spanne ontvang drie ligapunte vir ’n oorwinning, terwyl die verloorder net een kry. Indien spanne gelykop speel in die groepfase sal beide spanne twee punte verdien. As ’n span nie vir ’n wedstryd opdaag nie of gediskwalifiseer word, word ligapunte verbeur.
Die toernooiprogram is soos volg:
Vrydag 9 Maart:
1. 13:00 HTS o.15 teen Whk Gim o.15.
2. 13:22 WHS o.15 tn Pro-Ed o.15.
3. 13:44 HTS o.19 tn Whk Gim o.19.
4. 14:06 Namibië tn Botswana.
5. 14:25 SA-akademie tn Zambië.
6. 14:50 Zimbabwe tn Duitsland.
7. 15:12 St. Georges o.15 tn Pro-Ed o.15.
8. 15:34 WHS o.19 tn Pro-Ed o.19.
9. 15:56 Zambië tn Namibië.
10. 16:18 Botswana tn Duitsland.
11. 16:40 WHS o.15 tn Whk Gim o.15.
12. 17:02 Pro-Ed o.19 tn Whk Gim o.19.
13. 17:24 HTS o.15 tn Pro-Ed o.15.
14. 17:46 HTS o.19 tn WHS o.19.
15. 18:08 Zimbabwe tn SA Akademie.
16. 18:30 Elnatan o.19 tn HTS o.19. 18:52 Openingseremonie.
17. 19:14 HTS o.15 tn WHS o.15.
18. 18:36 Whk Gim o.15 tn St. George’s o.15.
19. 19:58 Elnatan o.19 tn Pro-Ed o.19.
20. 20:20 WHS o.19 tn Whk Gim o.19.
21. 20:42 Zimbabwe tn Botswana.
22. 21:04 Duitsland tn Zambië.
23. 21:26 SA Akademie tn Namibië.
1. 08:00 WHS o.15 tn St. Georges o.15.
2. 08:22 Pro-Ed o.15 tn Whk Gim o.15.
3. 08:44 HTS o.19 tn Pro-Ed o.19.
4. 09:06 Whk Gim o.19 tn Elnatan o.19.
5. 09:28 Botswana tn Zambië.
6. 09:50 Namibië tn Zimbabwe.
7. 10:12 Duitsland tn SA Akademie.
8. 10:34 St. George’s o.15 tn HTS o.15.
9. 10:56 WHS o.19 tn Elnatan o.19.
10. 11:18 Zambië tn Zimbabwe.
11. 11:40 Botswana tn SA Akademie.
12. 12:02 Namibië tn Duitsland.
13. 12:24 o.15 Plaatfinaal.
14. 12:46 O.19 Plaatfinaal.
15. 13:08 Internasionale Skildfinaal.
16. 14:00 O.15-Skildfinaal.
17. 14:22 Internasionale Plaatfinaal.
18. 14:44 O.19 Bekerfinaal.
19. 15:06 Internasionale Bekerfinaal.